**ΑΠΟΣΠΑΣΜΑ**

Από το πρακτικό της αριθμ.2021-17ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **73**

**ΘΕΜΑ: Έκδοση ψηφίσματος για τη μη κατάργηση του προγράμματος «Αθληση για όλους»**

Στη Λιβαδειά σήμερα την 1η Σεπτεμβρίου 2021, ημέρα Τετάρτη και ώρα 19:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**    κατ ΄εφαρμογή της παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»**, καθώς και του άρθρου 1 της υπ αριθμ Δ1α/Γ.Π.οικ.38197/2021 ΚΥΑ (ΦΕΚ 2660/18-6-2021) και ύστερα από την από **15798/27-8-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος  |
|  |  Μητάς Αλέξανδρος | 2 | Πούλος Ευάγγελος |
|  | Τσεσμετζής Εμμανουήλ | 3 | Φορτώσης  Αθανάσιος |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος  | 6 | Τουμαράς Βασίλειος |
|  | Νταντούμη Ιωάννα  | 7 | Πλιακοστάμος Κων/νος |
|  | Καράβα Χρυσοβαλάντου Βασιλική (Βάλια)  | 8  | Χέβα Αθανασία (Νάνσυ) |
|  | Μερτζάνης Κων/νος  | 9  | Σπυρόπουλος Δημοσθένης |
|  |  Γιαννακόπουλος Βρασίδας  |   | Οι οποίοι δεν παρευρέθησαν αν και κλήθηκαν νόμιμα |
|  | Σαγιάννης Μιχαήλ  |   |  |
|  | Πούλου Γιώτα (Αποχώρησε στο 2ο Θ.Η.Δ) |  |  |
|  | Καπλάνης Κων/νος  |  |  |
|  | Τόλιας Δημήτριος  |   |  |
|  | Γαλανός Κων/νος  |  |  |
|  | Τζουβάρας Νικόλαος |  |  |
|  |  Κοτσικώνας Επαμεινώνδας  |  |  |
|  | Αρκουμάνης Πέτρος |  |  |
|  | Μπράλιος Νικόλαος  |   |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Κατής Χαράλαμπος |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Πριν την έναρξη της συνεδρίασης του Δημοτικού Συμβουλίου ζήτησε το λόγο ο κ. , ο κ. Πρόεδρος έθεσε υπόψη των μελών του Δημοτικού Συμβουλίου , την παρακάτω πρόταση ψηφίσματος που κατέθεσε ο επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας σχετικά με την εξαγγελία εκ μέρους της κυβέρνησης για την κατάργηση του προγράμματος "Άθληση για Όλους",στο οποίο αναφέρονται :

 **Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

 Με ομόφωνη απόφασή του το Δημοτικό Συμβούλιο δέχθηκε ομόφωνα το κατεπείγον του θέματος και την συζήτησή του ως πρώτο θέμα της ημερήσιας διάταξης.

Ακολούθως ο Πρόεδρος έδωσε το λόγο στον κ.Κοτσικώνα προκειμένου να διαβάσει στο κατατεθέν ψήφισμα.

***ΨΗΦΙΣΜΑ***

***Όχι στην κατάργηση του προγράμματος «Άθληση για όλους»***

*Η κατάργηση του προγράμματος "Άθληση για Όλους", που αφορά όλους τους δήμους της χώρας μας, αποτελεί μια αρνητική εξέλιξη και πρέπει να ακυρωθεί. Το πρόγραμμα αυτό δέχθηκε μεγάλες περικοπές διαχρονικά από τις κυβερνήσεις, με την υποβάθμιση και την υποχρηματοδότηση, με αποτέλεσμα σήμερα να έχει περάσει ολοκληρωτικά στη λογική της ανταποδοτικότητας και της επιβάρυνσης των νοικοκυριών και με ελάχιστα ψίχουλα χρηματοδότησης από τη μεριά της ΓΓΑ. Την ίδια στιγμή που η Φυσική Αγωγή εξαγγελλόταν υποκριτικά απ' όλες τις κυβερνήσεις, ως πρόγραμμα πρόληψης για την προστασία της υγείας.*

*Παρ' όλα αυτά, ικανοποιούσε μια ανάγκη σε οικογένειες και σε κοινωνικά και οικονομικά ευπαθείς ομάδες, που δεν είχαν τη δυνατότητα να πληρώνουν στον ιδιωτικό τομέα. Η συμμετοχή στα προγράμματα αυτά, με τις δυσκολίες και τα προβλήματα που υπήρχαν, λειτουργούσε ευεργετικά για την ψυχοκινητική ισορροπία του ατόμου και προστάτευε από χρόνιες σωματικές, νοητικές και ψυχικές ασθένειες.*

*Επιπλέον οι δραστηριότητες αυτές απασχολούσαν άνεργους γυμναστές, με τις σχέσεις εργασίας χρόνο με το χρόνο να επιδεινώνονται, με αποκορύφωμα την επαίσχυντη "πληρωμή με το αντίτιμο", "με το κεφάλι" δηλαδή των συμμετεχόντων, που καθιερώθηκε επί κυβέρνησης ΣΥΡΙΖΑ*

*Η ολική αποχώρηση της ΓΓΑ από το πρόγραμμα "Άθληση για Όλους" έρχεται σε μια στιγμή που η οικονομική κατάσταση της πλειοψηφίας του ελληνικού λαού είναι τραγική, ύστερα από δέκα χρόνια κρίσης και δύο χρόνια πανδημίας. Σηματοδοτεί όχι μόνο τον μηδενισμό της κρατικής χρηματοδότησης στους δήμους, αλλά και την πλήρη ανατροπή των εργασιακών σχέσεων στον χώρο των γυμναστών, σε συνδυασμό με την πιστοποίηση των απόφοιτων των ΙΕΚ και των κολεγίων, που ήδη ψήφισε η κυβέρνηση της Ν.Δ.*

*Τα παραπάνω αποτελούν επιβεβαίωση ότι η σωματική άσκηση, η ενασχόληση μ' ένα άθλημα γίνονται απρόσιτα για την πλειοψηφία του λαού και ιδιαίτερα της νεολαίας. Οδηγός και εδώ για την κυβέρνηση είναι η εμπορευματοποίηση της ανάγκης του λαού για άσκηση.*

*Οι αντιδράσεις του αθλητικού κόσμου, των γυμναστών και των φορέων τους, που ζητούν την άμεση επαναφορά και αναβάθμιση του προγράμματος, είναι απολύτως δικαιολογημένες.*

*Το Δημοτικό Συμβούλιο του Δήμου Λιβαδειάς ζητά να ακυρωθεί άμεσα αυτή η απαράδεκτη απόφαση και καλεί τους εργαζόμενους, τους γονείς και τη νεολαία να την αντιπαλέψουν.*

Ακολούθως τόσο ο κ. Δήμαρχος , όσο η κα Πούλου επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» αλλά και ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» κ. Καραμάνης ζήτησαν να γίνει σχετική διαβούλευση για την έκδοση ενός ενιαίου ψηφίσματος αλλάζοντας την διατύπωση σε κάποια σημεία του σχεδίου ψηφίσματος που κατατέθηκε από την «Λαϊκή Συσπείρωση».

* Στο σημείο αυτό και μετά από διαβούλευση και σχετική συζήτηση διαμορφώθηκε και κατατέθηκε νέο κοινό σχέδιο ψηφίσματος εκ μέρους της Δημοτικής Αρχής, της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» και της παράταξης «ΑΛΛΑΖΟΥΜΕ ΣΕΛΙΔΑ» το οποίο αναφέρει :

 ***ΨΗΦΙΣΜΑ***

***Πρόταση ψηφίσματος***

***Όχι στην κατάργηση του προγράμματος «Άθληση για όλους»***

*Η αναστολή του προγράμματος "Άθληση για Όλους", που αφορά όλους τους δήμους της χώρας μας, αποτελεί μια αρνητική εξέλιξη και πρέπει να ακυρωθεί. Το πρόγραμμα αυτό δέχθηκε μεγάλες περικοπές διαχρονικά από τις κυβερνήσεις με αποτέλεσμα την υποβάθμισή του, την ίδια στιγμή που η Φυσική Αγωγή εξαγγελλόταν απ' όλες τις κυβερνήσεις, ως πρόγραμμα πρόληψης για την προστασία της υγείας.*

*Παρ' όλα αυτά, ικανοποιούσε μια ανάγκη σε οικογένειες και σε κοινωνικά και οικονομικά ευπαθείς ομάδες, που δεν είχαν τη δυνατότητα να πληρώνουν στον ιδιωτικό τομέα. Η συμμετοχή στα προγράμματα αυτά, με τις δυσκολίες και τα προβλήματα που υπήρχαν, λειτουργούσε ευεργετικά για την ψυχοκινητική ισορροπία του ατόμου και προστάτευε από χρόνιες σωματικές, νοητικές και ψυχικές ασθένειες.*

*Επιπλέον οι δραστηριότητες αυτές απασχολούσαν άνεργους γυμναστές, με τις σχέσεις εργασίας χρόνο με το χρόνο να επιδεινώνονται.*

*Η ολική αποχώρηση της ΓΓΑ από το πρόγραμμα "Άθληση για Όλους" έρχεται σε μια στιγμή που η οικονομική κατάσταση της πλειοψηφίας του ελληνικού λαού είναι τραγική, ύστερα από δέκα χρόνια κρίσης και δύο χρόνια πανδημίας.*

*Με όλα τα παραπάνω η σωματική άσκηση, η ενασχόληση μ' ένα άθλημα γίνονται απρόσιτα για την πλειοψηφία του λαού και ιδιαίτερα της νεολαίας. Οι αντιδράσεις του αθλητικού κόσμου, των γυμναστών και των φορέων τους, που ζητούν την άμεση επαναφορά και αναβάθμιση του προγράμματος, είναι απολύτως δικαιολογημένες.*

*Το Δημοτικό Συμβούλιο του Δήμου Λιβαδειάς ζητά να ακυρωθεί άμεσα αυτή η απόφαση .*

Ο επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας δήλωσε ότι τα μέλη της παράταξής του εμμένουν στο ψήφισμα που εκείνοι έχουν καταθέσει.

Ακολούθως ο Πρόεδρος μετά από διαβούλευση και διαλογική συζήτηση ανακοίνωσε στο σώμα ότι τίθεται προς ψήφιση:

 Α)το σχέδιο ψηφίσματος που κατέθεσε ο κ. Κοτσικώνας

Β) το κοινό σχέδιο ψηφίσματος των υπολοίπων παρατάξεων

 Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Α) Για το σχέδιο ψηφίσματος που κατέθεσε ο κ. Κοτσικώνας :

Κατά ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Αποστόλου Ιωάννης, 6) Καράβα Χρυσοβαλάντου, 7) Νταντούμη Ιωάννα, 8) Μερτζάνης Κων/νος ,9) Μητάς Αλέξανδρος, 10)Δήμου Ιωάννης 11) Γιαννακόπουλος Βρασίδας 12)Καραμάνης Δημήτριος, 13) Κατής Χαράλαμπος,14) Πούλου Γιώτα,15) Καπλάνης Κων/νος,16) Τόλιας Δημήτριος ,17)Γαλανός Κων/νος,18) Τζουβάρας Νικόλαος

Υπέρ ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Τσιφής Δημήτριος 4) Γερονικολού Λαμπρινή 5) Μπράλιος Νικόλαος, 6) Αλεξίου Λουκάς.

Β) Για το κοινό σχέδιο ψηφίσματος των υπολοίπων παρατάξεων :

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Αποστόλου Ιωάννης, 6) Καράβα Χρυσοβαλάντου, 7) Νταντούμη Ιωάννα, 8) Μερτζάνης Κων/νος ,9) Μητάς Αλέξανδρος, 10)Δήμου Ιωάννης 11) Γιαννακόπουλος Βρασίδας 12)Καραμάνης Δημήτριος, 13) Κατής Χαράλαμπος,14) Πούλου Γιώτα,15) Καπλάνης Κων/νος,16) Τόλιας Δημήτριος ,17)Γαλανός Κων/νος,18) Τζουβάρας Νικόλαος

Κατά ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Τσιφής Δημήτριος 4) Γερονικολού Λαμπρινή 5) Μπράλιος Νικόλαος, 6) Αλεξίου Λουκάς.

 Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* την παράγραφο Β.2 της εγκ. 93 (ΑΔΑ: ΩΓ88465ΧΘ7-ΘΙΡ) του ΥΠΕΣ
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ

* Εγκρίνει την έκδοση του κατωτέρω ψηφίσματος

 *Η αναστολή του προγράμματος "Άθληση για Όλους", που αφορά όλους τους δήμους της χώρας μας, αποτελεί μια αρνητική εξέλιξη και πρέπει να ακυρωθεί. Το πρόγραμμα αυτό δέχθηκε μεγάλες περικοπές διαχρονικά από τις κυβερνήσεις με αποτέλεσμα την υποβάθμισή του, την ίδια στιγμή που η Φυσική Αγωγή εξαγγελλόταν απ' όλες τις κυβερνήσεις, ως πρόγραμμα πρόληψης για την προστασία της υγείας.*

*Παρ' όλα αυτά, ικανοποιούσε μια ανάγκη σε οικογένειες και σε κοινωνικά και οικονομικά ευπαθείς ομάδες, που δεν είχαν τη δυνατότητα να πληρώνουν στον ιδιωτικό τομέα. Η συμμετοχή στα προγράμματα αυτά, με τις δυσκολίες και τα προβλήματα που υπήρχαν, λειτουργούσε ευεργετικά για την ψυχοκινητική ισορροπία του ατόμου και προστάτευε από χρόνιες σωματικές, νοητικές και ψυχικές ασθένειες.*

*Επιπλέον οι δραστηριότητες αυτές απασχολούσαν άνεργους γυμναστές, με τις σχέσεις εργασίας χρόνο με το χρόνο να επιδεινώνονται.*

*Η ολική αποχώρηση της ΓΓΑ από το πρόγραμμα "Άθληση για Όλους" έρχεται σε μια στιγμή που η οικονομική κατάσταση της πλειοψηφίας του ελληνικού λαού είναι τραγική, ύστερα από δέκα χρόνια κρίσης και δύο χρόνια πανδημίας.*

*Με όλα τα παραπάνω η σωματική άσκηση, η ενασχόληση μ' ένα άθλημα γίνονται απρόσιτα για την πλειοψηφία του λαού και ιδιαίτερα της νεολαίας. Οι αντιδράσεις του αθλητικού κόσμου, των γυμναστών και των φορέων τους, που ζητούν την άμεση επαναφορά και αναβάθμιση του προγράμματος, είναι απολύτως δικαιολογημένες.*

*Το Δημοτικό Συμβούλιο του Δήμου Λιβαδειάς ζητά να ακυρωθεί άμεσα αυτή η απόφαση .*

**Κατά** ψήφισαν οι δημοτικοί σύμβουλοι κ.κ 1) Κοτσικώνας Επαμεινώνδας 2) Αρκουμάνης Πέτρος 3) Τσιφής Δημήτριος 4) Γερονικολού Λαμπρινή 5) Μπράλιος Νικόλαος, 6) Αλεξίου Λουκάς.

. **Η απόφαση πήρε τον αριθμό 73**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  | Τσεσμετζής Εμμανουήλ |  Ο Δήμαρχος Λεβαδέων |
| 3 |  | Δήμου Ιωάννης  |  |
| 4 |  | Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος  |   |
| 6 |  | Νταντούμη Ιωάννα  |  |
| 7 |  | Καράβα Χρυσοβαλάντου Βασιλική (Βάλια)  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  |  Γαλανός Κων/νος  |  |
| 13 |  | Τόλιας Δημήτριος  |  |
| 14 |  |  Καπλάνης Κων/νος |  |
| 15 |  |  Τζουβάρας Νικόλαος  |  |
| 16 |  | Κοτσικώνας Επαμεινώνδας |  |
| 17 |  | Αρκουμάνης Πέτρος   |  |
| 18 |  | Μπράλιος Νικόλαος |  |
| 19 |  | Γερονικολού Λαμπρινή |  |
| 20 |  | Τσιφής Δημήτριος |  |
| 21 |  | Αλεξίου Λουκάς |  |
| 22 |  | Καραμάνης Δημήτριος |  |
| 23 |  | Κατής Χαράλαμπος  |  |
|   |  |  |  |
|  |  |   |  |
|  |  |   |   |
|  |  |   |  |
|  |  |   |  |
|  |  |    |  |
|  |  |   |  |
|  |  |   |  |
|  |  |   |  |
|  |  |   |  |
|  |  |   |  |
|  |  |   |  |
|  |  |   |  |